CELEX: 62010TN0217
Language: fi
Date: 2010-05-11 00:00:00
Title: Asia T-217/10: Kanne 11.5.2010 — Rautaruukki Oyj v. SMHV — Manuel Vigil Pérez (MONTERREY)

17.7.2010   
            
            
               FI
            
            
               Euroopan unionin virallinen lehti
            
            
               C 195/26
            
         Kanne 11.5.2010 — Rautaruukki Oyj v. SMHV — Manuel Vigil Pérez (MONTERREY)
   (Asia T-217/10)
   2010/C 195/40
   Kannekirjelmän kieli: englanti
   
      Asianosaiset
   
   
      Kantaja: Rautaruukki Oyj (Helsinki, Suomi) (edustaja: asianajaja J. Tanhuanpää)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Manuel Vigil Pérez (Madrid, Espanja)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) toisen valituslautakunnan 24.2.2010 asiassa R 1001/2009-2 tekemä päätös on kumottava
            
         
               —
            
            
               väiteosaston päätös nro B 1173707 on kumottava kokonaisuudessaan
            
         
               —
            
            
               on hyväksyttävä kantajan tavaramerkin ”MONTERREY” rekisteröinti kaikkia luokkiin 6 ja 19 kuuluvia tavaroita varten kantajan tekemän, yhteisön tavaramerkkirekisteröintiä koskevan hakemuksen nro 5276936 mukaisesti
            
         
               —
            
            
               vastaaja on velvoitettava korvaamaan tästä oikeudenkäynnistä aiheutuvat kulut ja valituslautakunnassa käydystä menettelystä aiheutuneet kulut
            
         
               —
            
            
               vastapuoli valituslautakunnassa on velvoitettava korvaamaan oikeudenkäyntikulut, mukaan lukien ne kulut, joita kantajalle on aiheutunut valituslautakunnassa, jos kyseinen vastapuoli päättää tulla väliintulijaksi tässä asiassa.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”MONTERREY” luokkiin 6, 19 ja 37 kuuluvia tavaroita ja palveluja varten
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Kuviomerkkiä ”MONTERREY” koskeva espanjalainen tavaramerkkirekisteröinti nro 1695663 luokkaan 37 kuuluvia palveluja varten; kuviomerkkiä ”MONTERREY” koskeva espanjalainen tavaramerkkirekisteröinti nro 1695662 luokkaan 36 kuuluvia palveluja varten
   
      Väiteosaston ratkaisu: Väitteen osittainen hyväksyminen
   
      Valituslautakunnan ratkaisu: Valituksen osittainen hylkääminen
   
      Kanneperusteet:
   
   
                
            
            
               Kantaja esittää kanteensa tueksi kolme kanneperustetta.
            
         
                
            
            
               Kantaja väittää ensimmäisellä kanneperusteellaan, että kanteen kohteena olevalla päätöksellä rikotaan neuvoston asetuksen N:o 207/2009 8 artiklan 1 kohdan b alakohtaa, koska valituslautakunta arvioi virheellisesti kyseisten tavaroiden ja palvelujen samankaltaisuutta.
            
         
                
            
            
               Toisella kanneperusteellaan kantaja katsoo, että kanteen kohteena olevalla päätöksellä rikotaan neuvoston asetuksen N:o 40/94 soveltamisesta annetun komission asetuksen N:o 2868/95 99. sääntöä, koska valituslautakunta oletti virheellisesti, että aikaisempaa oikeutta koskeva käännös vastasi relevanttia alkuperäistä.
            
         
                
            
            
               Kolmannella kanneperusteellaan kantaja väittää, että kanteen kohteena oleva päätös on ristiriidassa luottamuksensuojan periaatteen, yhdenvertaisen kohtelun periaatteen ja laillisuusperiaatteen kanssa.